open-index/open-wikipedia-markdown huggingface dataset:
Mohd Shariff Omar

Tan Sri Dato' Sri **Mohd Shariff bin Omar** ialah seorang ahli politik Malaysia dari Parti Pribumi Bersatu Malaysia. Beliau merupakan bekas Ahli Parlimen Tasek Gelugor mewakili Pertubuhan Kebangsaan Melayu Bersatu (UMNO) selama dua penggal dari tahun 1999 hingga tahun 2008. 

## Politik
Mohd Shariff telah dipecat dari UMNO selepas menghantar borang penamaan calon pada pilihan raya umum Malaysia 2013 sebagai calon bebas. Kemudian beliau menyertai Parti Keadilan Rakyat pada 2014. Semasa penubuhan BERSATU, beliau telah menjadi penyelaras parti tersebut di Pulau Pinang. Pada 2017, beliau telah dipilih sebagai pengerusi tetap Perhimpunan Agung BERSATU sehingga tahun 2020.

## Pilihan raya
Dalam Pilihan Raya Umum Malaysia 1999 Datuk Seri Mohd. Shariff Omar (Barisan Nasional/UMNO) menang di parlimen Tasek Gelugor dengan majoriti 4,236 Undi.

Dalam Pilihan Raya Umum Malaysia 2004 pengundi Melayu seramai 76.8% ; Cina: 15.5% dan India: 7.5%.Datuk Seri Mohd. Shariff Omar BN/UMNO mendapat 22,011 undi dan menewaskan Mujahid Yusof Rawa (PAS) yang mendapat 11,828 undi. Majoriti undi ialah 10,183 .

Dalam Pilihan Raya Umum Malaysia 2008 Perdana Menteri Malaysia, Tun  Abdullah Ahmad Badawi setuju kerusi Tasek Gelugor diserahkan kepada Senator Nor Mohamed Yakcop yang telah menjadi Menteri Kewangan II ketika itu.

## Jawatan kerajaan
Beliau telah menjadi Timbalan Menteri Pertanian sejak Tan Sri Mohd Effendi Norwawi menjadi Menteri Pertanian lagi. Setelah kementerian tersebut ditingkatkan fungsinya sebagai Kementerian Pertanian dan Industri Asas Tani Malaysia, beliau telah menjadi timbalan kepada menterinya, Tan Sri Muhyiddin Yassin.

## Keputusan pilihan raya

## Pautan luar
* 
* Former deputy minister Shariff Omar joins PKR.
* Mohd Shariff Bin Omar, Chairman,Cymao Holdings Berhad

## Rujukan
KD Sri Melaka

**KD Sri Melaka (P3147)** merupakan kapal peronda tentera laut Malaysia jenis kapal peronda kelas Sabah atau skuadron PC ke 13 yang sentiasa bersedia mempertahankan negara Malaysia. KD Sri Melaka memenuhi keperluan pertahanan laut Malaysia dari kapal-kapal musuh. 

KD Sri Melaka merupakan kapal peronda kelas Sabah yang ditauliahkan pada 2 Nov 1964 dan bertempat di Sandakan, Sabah.

Ia kemudiannya diserahkan kepada Agensi Penguatkuasaan Laut Malaysia pada 27 Jun 2006 dan dikenali sebagai KM Rumbia yang bertempat di Sandakan.

Kapal lain dalam kelas yang sama dengan KD Sri Melaka adalah KD Sri Sabah (3144), KD Sri Sarawak (3145), KD Sri Negeri Sembilan (3146) dan KD Sri Melaka (3147).

## Torpedo
KD Sri Melaka tidak dilengkapi dengan sebarang persenjataan torpedo.

## Peluru Berpandu
KD Sri Melaka tidak dilengkapi dengan sebarang persenjataan peluru berpandu.

## Meriam
KD Sri Melaka dilengkapi dengan 2x meriam bofor 40/70.

## Penangkis langkah balas
KD Sri Melaka tidak dilengkapi dengan sebarang pertahanan pelancar umpan, sebaliknya menggunakan kelajuaannya bagi mempertahankan diri.

## Pengesan
KD Sri Melaka tidak dilengkapi dengan sebarang sistem radar pengesan. 

## Tujahan
Tidak diketahui.

## Penerbangan
Tiada

## Pautan luar
* Four Navy vessels handed over to agency
KD Lembing

**KD Lembing** merupakan kapal perang tentera laut Malaysia jenis kapal peronda kelas "Kris" yang sentiasa bersedia mempertahankan negara Malaysia. KD Lembing  memenuhi keperluan pertahanan laut Malaysia dari kapal-kapal musuh. 

KD Lembing merupakan kapal peronda yang ditauliahkan pada 1967 dan bertempat di Sandakan, Sabah. Ia kemudiannya diserahkan kepada Agensi Penguatkuasaan Laut Malaysia pada 27 Jun 2006.

Kapal lain dalam kelas yang sama dengan KD Lembing adalah KD Kris, KD Sundang, KD Badek, KD Renchong, KD Tombak, KD 1967, KD Lembing, KD Serampang, KD Panah, KD Kerambit, KD Beladau, KD Kelewang, KD Rentaka, KD Sri Perlis, dan KD Sri Johor.

Kapal dalam kelas "Kris" memiliki seseran 96 tan piwaian, 109 tan muatan penuh. Ia sepanjang 31.4 meter dengan kelebaran 6 m dan ketinggian 1.7 m

Ia memiliki kemudahan 10 bunk di mes belakang, 6 bunk di mes hadapan, 4 bunk untuk senior rate, 1 untuk CO dan 2 untuk XO dan NO. Bilangan kemudahan yang sedia ada adalah 23 orang.

## Torpedo
KD Lembing tidak dilengkapi dengan sebarang persenjataan torpedo.

## Peluru Berpandu
KD Lembing tidak dilengkapi dengan sebarang persenjataan peluru berpandu.

## Meriam
KD Lembing dilengkapi dengan persenjataan 2 meriam 40/70 mm Bofors. Ia juga dilengkapi dengan Mesingan Kegunaan Umum (GPMG-General Purpose Machine Gun) belt-fed 7.62 mm.

## Penangkis langkah balas
KD Lembing tidak dilengkapi dengan sebarang pertahanan pelancar umpan, sebaliknya menggunakan kelajuaannya bagi mempertahankan diri.

## Pengesan
KD Lembing dilengkapi dengan Radar DECCA TM 616, COLLINS 618T HF Transceiver dan RACAL PTR 171 UHF Transceiver.

## Tujahan
Ia memiliki 2 enjin MTU MD655/18diesels 3,580 kuasa kuda dengan dua gandar yang mampu menghasilkan kelajuan 27 knots. Ia memiliki julat perkhidmatan sejauh 3,074 KM pada kelajuan 14 knot.

## Penerbangan
Tiada

## Pautan luar
* Four Navy vessels handed over to agency
Jahara Hamid

Dato' **Jahara Hamid** (lahir 18 Mei 1951) ialah ahli politik wanita Malaysia berketurunan Melayu. Beliau merupakan mantan ADUN  selama lima penggal (1995-2018) dan mantan EXCO Pulau Pinang (1999-2008). 

Beliau menjadi Ketua Wanita UMNO Pulau Pinang. Tetapi tindakannya menyokong peralihan kuasa dari Tan Sri Rafidah Aziz kepada Datuk Seri Shahrizat Abdul Jalil dibantah oleh Ketua Wanita UMNO , Norjan Hamid ; Kepala Batas, Zabariah Wahab; Bukit Mertajam, Faridah Hussain; Permatang Pauh, Normala Abdul; Batu Kawan, Rohaya Ismail; Jelutong, Saripah Syed Mohd.; , Norliza Abdul Rahim; Nibong Tebal, Sofiah Sharif; Bukit Bendera, Datin Haslinda Hashim dan Bagan, Jumahee Mohd.

## Pilihan raya
Dalam Pilihan Raya Umum Malaysia 1999 Teluk Ayer Tawar dimenangi oleh Datuk Jahara Hamid dengan majoriti 1,293 undi.

Dalam Pilihan Raya Umum Malaysia 2004 , Datuk Jahara Hamid mendapat 7,181 undi, menewaskan Johari Kassim (Keadilan) yang mendapat 3,984 undi.

Pada 2008, Datuk Jahara Hamid (BN) mendapat 6,478 undi, menewaskan Norhayati Jaafar (PKR) yang mendapat 5,008. Jahara mendapat majoriti 140 undi.

## Keputusan pilihan raya

## Honours
* 
**  Darjah Setia Pangkuan Negeri (D.S.P.N.) – **Dato**' (2002)

## Rujukan
Sak Cheng Lum

Tan Sri Dato' Dr. **Sak Cheng Lum** () adalah ahli politik Barisan Nasional/MCA di Bagan Jermal negeri Pulau Pinang . Sak Cheng Lum pernah menjadi pengerusi MCA Pulau Pinang dan menjadi Senator dan menjadi Setiausaha Parlimen Kementerian Perdagangan Dalam Negeri dan Hal Ehwal Pengguna (1990-1995) .

Beliau lulusan jurusan perubatan dari Universiti Singapura pada 1968.

Beliau menjadi pengarah UTAR Sdn Bhd dan ahli Lembaga Pengarah Kolej Tunku Abdul Rahman dan pengarah bukan eksekutif Star Publication sejak 1 November 2001.

## Politik
Beliau menang di Bagan Jermal dalam tahun 1978 , 1982, 1986, 1995 dan 1999. Beliau menjadi Exco selama dua penggal iaitu dari 1986-1990 dan 1995-1999. 

Dalam Pilihan Raya Umum Malaysia 1999 Tan Sri Dr. Sak Cheng Lum BN/MCA di kawasan DUN N08 Bagan Jermal dengan majoriti 3,084 undi. Tahun 2004, Bagan Jermal diwakili dan dimenangi oleh Ooi Chuan Aik (Barisan Nasional, (MCA).

## Rujukan
Abdul Rahman Abdul Kadir

Dato' **Abdul Rahman Abdul Kadir** adalah ahli politik Malaysia dari Parti Keadilan Rakyat atau Keadilan.
Abdul Jalil Abdul Majid

**Datuk Abdul Jalil Abdul Majid** adalah ahli politik Malaysia dari parti BN/UMNO di kawasan DUN N.12 Penanti , Pulau Pinang. Semasa Pilihan Raya Umum Malaysia 2004 , Datuk Abdul Jalil Abdul Majid mendapat  6,195 undi , menewaskan Anuar Shaari (Keadilan) yang mendapat 5,528 undi.

Tahun 1999, kawasan Penanti dimenangi oleh Abdul Rahman Abdul Kadir (Keadilan) dengan majoriti 1,983 undi.
Siri tanah Malaysia

Di Semenanjung Malaysia, unit asas yang digunakan bagi pemetaan tanah ialah siri tanah.  Sistem klasifikasi tanah yang digunakan di semenanjung Malaysia adalah berasaskan sistem “USDA Soil Taxonomy, 1992” yang telah diubahsuai mengikut keadaan tempatan.  Dengan menggunakan sistem ini, nama siri-siri tanah dikenalpasti.  Sehingga kini, lebih daripada 240 siri tanah telah diwujudkan dan disusun semula kepada 11 kumpulan berasaskan bahan induk, ciri-ciri tanah yang utama, landskap dan cara pembentukan tanah.

## Pengelasan jenis tanah
Pembahagian adalah berdasarkan kriteria dalam taksonomi tanah.

### Tanah mineral
Tanah mineral dari segi pengkelasan mempunyai 3 kumpulan utama iaitu tanah Bukit, tanah pengubahan semula dan tanah aluvium. Tanah bukit mempunyai 2 Kumpulan iaitu Kumpulan 1 terdiri dari tanah di atas batuan igneus dan batuan metamorfik bergred tinggi seperti siri Rengam, Jeranggau dan Prang. Sementara Kumpulan 2 tanah terbentuk dari batuan igneus dan batuan metamorfik bergred rendah seperti Siri Durian, Batu Annam dan Kemuning. 

Tanah pengubahan semula ada dua kumpulan iaitu tanah aluvium Lama dan tanah laterit iaitu dari Kumpulan 3 dan Kumpulan 4. Tanah kumpulan 3 seperti tanah siri Harimau dan siri Kawang sementara tanah Kumpulan 4 seperti siri Melaka, Gajah Mati dan Pokok Sema. Tanah siri ini didapati kurang subur untuk kebanyakan jenis tanaman kerana mengandungi banyak batu dan kerikil. 

Tanah aluvium merupakan jenis tanah paling banyak terdapat di Malaysia. Ia mempunyai 2 kelas iaitu tanah aluvium sungai dan tanah aluvium laut serta mempunyai 5 kumpulan dari Kumpulan 5, 6, 7, 8 dan 9. Kelas 5 adalah tanah alluvium terbaru (T1) seperti tanah siri Telemong dan siri Tok Yong. Tanah Kumpulan 6 adalah Tanah aluvium hampir tua (T2) seperti tanah siri Holyrood dan siri Sogomana. Tanah Kumpulan 7 adalah dari jenis tanah Bris seperti tanah siri Rudua dan siri Rusila yang banyak dijumpai di Pantai Timur semenanjung Malaysia. Tanah Kumpulan 8 adalah tanah asid sulfat atau dipanggil tanah masam seperti siri Sedu dan banyak didapati di kawasan pantai. Tanah Kumpulan ke 9 adalah tanah kumpulan tanah lempung laut tidak berasid sulfat seperti siri Tualang.

### Tanah organik
Bagi jenis pengelasan taksonomi tanah organik, terdapat kumpulan tanah organik cetek dan tanah gambut sederhana dalam dan gambut dalam.  Kumpulan 10 adalah kumpulan tanah organik cetek yang merupakan tanah yang mengandungi banyak bahan organik. Kumpulan 11 adalah tanah gambut sama ada gambut sederhana dalam atau gambut dalam. Terdapat bukti tanah di Gersik, Muar adalah jenis gambut sederhana dalam 45 tahun dulu tetapi kini telah bertukar kepada tanah organik cetek pada tahun 2011.

## Galeri

Tanah siri munchong.JPG
Tanah siri bungor.JPG

## Lihat juga

## Rujukan

## Pautan luar
# Panduan siri-siri tanah utama semenanjung Malaysia. Jabatan Pertanian Manjung, Perak.
KD Marikh

**KD Marikh (161)** merupakan kapal perang tentera laut Malaysia jenis kapal peronda yang sentiasa bersedia mempertahankan negara Malaysia. KD Marikh  memenuhi keperluan pertahanan laut Malaysia dari kapal-kapal musuh. 

KD Marikh merupakan kapal peronda yang ditauliahkan sejak 1980-an dan ditempatkan di Tanjung Gelang. KD Marikh digunakan bagi melaksanakan aktiviti penguatkuasaan sehingga 200 batu nautikal dalam zon ekonomi esklusif.

Ia kemudiannya diserahkan kepada Agensi Penguatkuasaan Laut Malaysia pada 27 Jun 2006.

Kapal lain dalam kelas yang sama dengan KD Marikh adalah KD Musytari.

## Torpedo
Tidak diketahui.

## Peluru Berpandu
Tidak diketahui.

## Meriam
KD Musytari dilengkapi dengan meriam 100mm Compact terdiri dari meriam, sistem kawalan dan sistem bekalan peluru. Laras meriam terletak di dalam turet yang diperbuat dari besi aloi ringan. Turet ini mampu berpusing sebanyak 360 darjah. Laras meriam mempunyai jangka hayat tembakan 3,000 butir peluru sebelum perlu diganti. Ia boleh didongakkan sehingga +80  darjah ke atas dan ditundukkan –15 darjah ke bawah. 

Bilik teknikal yang merupakan sebahagian dari sistem kawalan meriam mengandungi kabinet kawalan jauh meriam, kotak pengurusan kawal arah laras meriam, kabinet kawalan pengurusan peluru meriam dan kabinet kawalan pengisian peluru secara manual. Meriam ini direka agar dapat beroperasi dengan baik dan menembak dengan tepat walaupun kapal beroperasi dalam keadaan laut bergelora. Ia dikawal secara automatik dari pusat maklumat tempur atau Combat Information Center (CIC) sesebuah kapal. Maklumat sasaran samada  permukaan mahupun udara dibekalkan oleh radar kawalan tembakan kapal. 

Meriam ini digunakan oleh TLDM pada sebagai meriam utama pada empat buah kapal perang iaitu KD Kasturi, KD Lekir, KD Musytari dan KD Marikh sebelum dinaik taraf kepada tahap Mark 2 bermula pada tahun 1994.

## Penangkis langkah balas
Tidak diketahui.

## Pengesan
Tidak diketahui.

## Tujahan
Tidak diketahui.

## Penerbangan
Tiada

## Rujukan
Lau Chiek Tuan

**Lau Chiek Tuan** ialah seorang ahli politik Malaysia dari Barisan Nasional/MCA. Beliau ialah Setiausaha MCA Pulau Pinang. Beliau pernah menjadi ahli Dewan Undangan Negeri  N.13 Berapit, parlimen Bukit Mertajam negeri Pulau Pinang dari 1999 hingga 2008.

Dalam Pilihan Raya Umum Malaysia 1999 Lau Chiek Tuan menang di Bukit Berapit dengan majoriti 2,594 Undi.

Dalam Pilihan Raya Umum Malaysia 2004 Lau Chiek Tuan mendapat 9,199 undi, menewaskan saingannya Tan Khong Chong (DAP) yang mendapat 5,233 undi. Majoriti undi ialah 3,966 undi.

Dalam Pilihan Raya Umum Malaysia 2008 Lau Chiek Tuan tidak berjaya mempertahankan kerusi Dewan Undangan Negeri N.13 Berapit, dengan hanya mendapat 5,314 undi, ditewaskan oleh Ong Kok Fooi (DAP - Pakatan Rakyat) yang mendapat 10,006 undi dengan majoriti 4,692 undi.
Toh Kin Woon

Datuk Dr. **Toh Kin Woon** adalah ahli politik Malaysia dari Barisan Nasional/Gerakan. Beliau menjadi Ahli Dewan Undangan Negeri N.14 Machang Bubuk, parlimen Bukit Mertajam, Pulau Pinang selama tiga penggal iaitu dari 1995 hingga 2004. 

Ketua Menteri Pulau Pinang ketika itu ialah Tan Sri Koh Tsu Koon yang juga Presiden Gerakan. Asalnya Gerakan sebuah parti berbilang kaum seperti Tun Dr Lim Chong Eu, Tan Sri Dr Tan Chee Khoon, Veerappen Veerathan, Professor Syed Hussein Alatas, V. David dan Zainal Rampak. Namun kemudian Gerakan memperjuangkan satu kaum sahaja, malah banyak menggunakan bahasa Mandarin dalam aktivitinya. 

Dalam Pilihan Raya Umum Malaysia 1999 Datuk Dr. Toh Kin Woon menang dengan majoriti  2,059 Undi undi.

Dalam Pilihan Raya Umum Malaysia 2004 Datuk Dr. Toh Kin Woon mendapat 10,410 undi dan menang. Saingan beliau, Lim Boon Tong (Keadilan) mendapat 4,755. Majoriti undi : 5,655 , Undi Rosak: 352 , Peratus Undian: 80.25
KD Sundang

**KD Sundang** merupakan kapal perang Tentera Laut Diraja Malaysia jenis kapal peronda kelas "Kris" yang sentiasa bersedia mempertahankan negara Malaysia. KD Sundang  memenuhi keperluan pertahanan laut Malaysia dari kapal-kapal musuh. 

KD Sundang merupakan kapal peronda yang bertempat di Sandakan, Sabah. Ia kemudiannya diserahkan kepada Agensi Penguatkuasaan Laut Malaysia pada 27 Jun 2006.

Kapal lain dalam kelas yang sama dengan KD Sundang adalah KD Keris, KD Sundang, KD Badek, KD Renchong, KD Tombak, KD 1967, KD Lembing, KD Serampang, KD Panah, KD Kerambit, KD Beladau, KD Kelewang, KD Rentaka, KD Sri Perlis, dan KD Sri Johor.

Kapal dalam kelas "Kris" memiliki seseran 96 tan piwaian, 109 tan muatan penuh. Ia sepanjang 31.4 meter dengan kelebaran 6 m dan ketinggian 1.7 m

Ia memiliki kemudahan 10 bunk di mes belakang, 6 bunk di mes hadapan, 4 bunk untuk senior rate, 1 untuk CO dan 2 untuk XO dan NO. Bilangan kemudahan yang sedia ada adalah 23 orang.

## Torpedo
KD Sundang tidak dilengkapi dengan sebarang persenjataan torpedo.

## Peluru Berpandu
KD Sundang tidak dilengkapi dengan sebarang persenjataan peluru berpandu.

## Meriam
KD Sundang dilengkapi dengan persenjataan 2 meriam 40/70 mm Bofors. Ia juga dilengkapi dengan Mesingan Kegunaan Umum (GPMG-General Purpose Machine Gun) belt-fed 7.62 mm.

## Penangkis langkah balas
KD Sundang tidak dilengkapi dengan sebarang pertahanan pelancar umpan, sebaliknya menggunakan kelajuaannya bagi mempertahankan diri.

## Pengesan
KD Sundang dilengkapi dengan Radar DECCA TM 616, COLLINS 618T HF Transceiver dan RACAL PTR 171 UHF Transceiver.

## Tujahan
Ia memiliki 2 enjin MTU MD655/18 diesel 3,580 kuasa kuda dengan dua gandar yang mampu menghasilkan kelajuan 27 knots. Ia memiliki julat perkhidmatan sejauh 3,074 KM pada kelajuan 14 knot.

## Penerbangan
Tiada

## Pautan luar
* Four Navy vessels handed over to agency 
* REGISTER OF RMN DECOMMISSIONED SHIPS
Tan Teik Cheng

Datuk **Tan Teik Cheng** (lahir 17 Mac 1961) ialah ahli politik Malaysia berketurunan Cina. Beliau merupakan mantan ADUN  selama sepenggal (2004-2008). Di peringkat parti beliau ialah Naib Presiden MCA. 

## Keputusan pilihan raya

## Rujukan
Muzium Sejarah Semulajadi Kebangsaan

**Muzium Sejarah Semulajadi Kebangsaan** adalah sebuah muzium sejarah semulajadi yang ditadbir oleh Institusi Smithson, terletak di National Mall di Washington, D.C., Amerika Syarikat. Muzium ini tidak mengenakan sebarang bayaran masuk dan dibuka 364 hari setahun.

Muzium ini menyimpan koleksi lebih dari 500 juta spesimen tumbuhan, haiwan, mineral, batu, meteorit, dan artifak budaya manusia. Pada tahun 2009, ia telah dilawati lebih dari 7.4 juta pelawat. Muzium Sejarah Semulajadi Kebangsaan merupakan muzium yang paling ramai dilawati dari senarai muzium-muzium Smithson Muzium ini juga menjadi rumah kepada kira-kira 185 orang saintis sejarah semulajadi professional &mdash; kumpulan saintis terbesar yang membuat kajian semulajadi dan sejarah kebudayaan di dunia.

## Rujukan

## Pautan luar

* National Museum of Natural History official website
* National Museum of Natural History - National Gem and Mineral Collection
* Research collections of the National Museum of Natural History
*  Finding Aid to the Records of the Department of Anthropology, United States National Museum-National Museum of Natural History, Manuscript and Pamphlet File , National Anthropological Archives, Smithsonian Institution
* Reich + Petch - exhibit designer for the Hall of Mammals, Hall of Human Origins, Butterfly Gallery and Korea Gallery
* - panaroma viwe
Ekonomi Korea Utara

Ekonomi Korea Utaraadalah salah satu sistem di dunia hanya dirancang. Peranan pasaran peruntukan adalah terhad mendadak terutamanya dalam sektor luar bandar di mana beberapa [: petani | petani]] menjual hasil daripada plot yang kecil persendirian. Terdapat hampir tidak ada undang-undang perniagaan kecil , tetapi perniagaan kecil yang menyalahi undang-undang yang sangat biasa. Walaupun terdapat bertaburan dan terhad cubaan buktinya, pada pertengahan-1993, Pyongyang kepatuhan 'asas kepada ekonomi tegar di tengah-tengah dirancang berterusan, seperti pergantungan pada insentif asasnya bukan kewangan. runtuh kerajaan komunis di seluruh dunia pada tahun 1991, terutamanya sumber utama Korea Utara , Soviet Union, telah memaksa Korea Utara  untuk menyelaraskan semula hubungan luar ekonomi. Pertukaran ekonomi dengan Korea Selatan telah pun bermula dalam cara yang bersungguh-sungguh pada masa-masa, lihat Wilayah Perindustrian Kaesong.
Orang planet

Band Orang planet ini datang dari pekan kecil yang digelar "Sepanggar" di kepulauan Borneo Kota Kinabalu, semenanjung Malaysia. Bermain muzik bebas sejak daripada tahun 2008 lagi.Muzik yang di mainkan oleh mereka berkonsepkan rock,berpengaruhkan band-band dari luar Malaysia seperti, Joy Division, Magazine, dan The Birthday Party dan sepertinya.. band ini kini terdiri daripada, I.d.saffiq (vokal utama,/ irama gitar), Rodney Lester (gitar irama /vokal sokongan), Reena (gitar bass) dan Farees mohd (drum, perkusi, sokongan vokal). Orang planet diumumkan sebagai salah satu band yang datang ke Internet, dengan penyokong yang mencadangkan mereka mewakili kemungkinan perubahan dalam cara di mana band-band baru yang dipromosikan dan dipasarkan

## Sejarah
Belajar dan bermain muzik Indie dari tahun 2008 .. Pada awal penubuhan, mereka hanya terdiri daripada tiga orang anggota sahaja. sejak Mohd Najmi meninggalkan band ini pada 2008. Id saffiq mula bermain di kedudukan (gitar / vokal), Faress Mohd pada kedudukan (drum) dan anwir sahran pada kedudukan (gitar bass). Pada mulanya, mereka hanya bermain muzik sebagai hobi dan memainkan jenis muzik secara rawak. Nazree diambil sebagai ahli tetap selepas Mohd Najmi meninggalkan band ini pada tahun 2008 dan mereka mula membuat Demo pertama mereka pada tahun itu.

## Lagu/Album

**THIS IS ORANG PLANET** (2015)
*Halusinasi
*Prevent it From You
*Delusion
*Fire in the morning
*Panic Smile

**POSTHUMANISM** (2016)
*Parasite
*Lovely-Gaze
*Dracula
*Eclectic
*Not My Pleasure

**LUZ** (2019)
*Zionism
*Dead Things
*No Regrets
*Swastika
*Lunatics
*Luz

Album Kompilasi Indie Band Sabah 2011

## Rujukan
  

## Pautan luar
* Radio Online Sabahan.FM Siuk Bah Di Dangar 
* 
http://the-wknd.com/v3/music/orang-planet-luz-ep/
* Facebook Orang planet
Tra Zehnder

Datuk Seri **Tra Zehnder** adalah tokoh politik veteran Sarawak yang juga wanita pertama menduduki kerusi Dewan Undangan Negeri Sarawak (1960–1963). Tra Zehnder merupakan wanita pertama dilantik sebagai Iban Temenggong, satu jawatan ketua kaum tempatan negeri, bagi Bahagian Kuching (Julai 1988–Februari 1996).

## Politik
Beliau merupakan pengasas kepada persatuan Serakup Indu Dayak Sarawak (SIDS), sebuah perkumpulan wanita Dayak negeri yang masih aktif dan berpengaruh sehingga kini.Beliau menjadi setiausaha kehormat SIDS pada 1960 sebelum dilantik menjadi presiden (1964–1966).

Pada tahun 1962, mendiang mewakili Sarawak Dayak National Union (SDNU) dalam mesyuarat pembentukan Suruhanjaya Cobbold dan juga wanita pertama menjadi Ketua Majlis Adat Istiadat Sarawak (1996–2002).

Jasanya terhadap masyarakat Dayak ialah menjadikan sambutan Gawai Dayak sebagai sambutan peringkat nasional dan majlis rasmi kerajaan. Tarikh 1 Jun setiap tahun dijadikan hari sambutan perayaan Gawai Dayak sebagai pengiktirafan kepada masyarakat kaum Dayak yang terdapat di Sarawak dan sehingga kini diraikan setiap tahun pada 1 dan 2 Jun.

Ketua Menteri Sarawak  Tan Sri Abdul Taib Mahmud menyataan bahawa jasa Tra Zehnder besar dalam pembangunan Sarawak terutama sekali pembangunan sosio ekonomi wanita dan patut dijadikan contoh kepada wanita zaman sekarang.

## Meninggal dunia
Pada 23 Julai 2011, Datuk Seri Tra Zehnder meninggal dunia di Hospital Umum Sarawak, Kuching, Sarawak pada usia 84 tahun kerana sakit tua.

## Rujukan
Abdul Halim Mohd Seth

Datuk **Abdul Halim Mohd Seth** (1946-11 Oktober 2011) adalah bekas Anggota Dewan Undangan Negeri Pahang bagi kawasan Sanggang (kini dikenali sebagai DUN Kerdau).

## Keluarga

Nama isterinya adalah Datin Hasna bt Hussin,dan mereka dikurniai empat orang anak iaitu Muhd Haikal, Nurhassyati, Muhd Hafizi dan Nurhaslinda.

Abangnya, Allahyarham Tan Sri Yahya Mohd Seth adalah bekas Menteri Besar Pahang dari 1964 hingga 1972 manakala bapanya bernama Allahyarham Mohd Seth b Khatibuddin yang juga mantan Ketua Kampung Bangau Tanjung, mantan Penghulu Mukim Perak, Daerah Temerloh.

## Politik
Beliau menjadi wakil rakyat DUN Sanggang selama sepenggal dari tahun 1986 sehingga 1990. 

Selain itu, beliau juga pernah menjadi Naib Ketua UMNO Bahagian Mentakab selama sepenggal sebelum bahagian tersebut ditukar menjadi UMNO Bahagian Temerloh. 

DUN Sanggang kini telah dikenali sebagai DUN Kerdau setelah berlaku persempadanan semula DUN tersebut pada tahun 2004.

## Meninggal dunia
Pada 11 Oktober 2011, Datuk Abdul Halim Mohd Seth, 65 tahun, meninggal dunia di Hospital Kuala Lumpur (HKL) pada 9.05 malam akibat komplikasi jangkitan paru-paru dan buah pinggang. Abdul Halim meninggal dunia di Unit Rawatan Rapi (ICU) HKL selepas dimasukan ke hospital itu selama hari.

Jenazahnya telah disemadikan bersebelahan kubur arwah ayahnya di Tanah Perkuburan Islam Bangau Tanjung, Temerloh, Pahang.

## Rujukan
Yalal Chin

**Yalal Chin** atau nama sebenarnya **Yalal Abu Chin** (1943 – 15 Oktober 2010) adalah pelakon filem dan dramatis terkenal di Malaysia. 

## Kehidupan awal
Beliau dilahirkan pada tahun 1943 dan berasal dari Melaka. Beliau pernah menjadi pengarah, pengurus produksi dan jururunding skrip. Beliau juga pernah menjadi Pegawai Kebudayaan Universiti Sains Malaysia (USM) dan mengajar seni persembahan

## Kerjaya
Yalal pernah muncul dalam filem Misteri Jalan Lama, Paloh dan Wanita Bertudung Hitam. Selain itu adalah telemovie *Aku Yang Aku Cari* arahan Arief Kamarhani yang turut berganding dengan Syed Aiman dan Arif Yamin.

## Filemografi

### Filem

### Drama

### Telefilem

### Teater

## Rujukan

## Pautan luar
*
Seri Bayu

**Seri Bayu** atau nama sebenarnya **Jamaludin Sulik** merupakan penulis lirik Malaysia yang terkenal. 

Semasa hayatnya, Seri Bayu merupakan seorang penulis lirik yang berbakat yang pernah menghasilkan lebih 2,000 lagu dan penyanyi yang pernah membawakan hasil nukilannya merupakan penyanyi terkemuka seperti Fauziah Latiff, Francissca Peter, Anita Sarawak dan Jamal Abdillah.

Allahyarham pernah mendirikan rumah tangga sebanyak dua kali dan melalui perkahwinan pertama telah dikurniakan lima orang anak sebelum bercerai pada tahun 2002. 
Seri Bayu kemudian melalui perkahwinan kedua bersama penyanyi Dayang Zaira Erema Awang Moshdad dari Kuching, Sarawak pada 19 Disember 2006.

Lirik lagu terakhir yang dicipta oleh Seri Bayu ialah lagu "Sebelum Aku Pergi". Lirik itu dihasilkannya beberapa hari sebelum beliau meninggal dunia, khusus untuk anak angkatnya Nazira Abdul Ghani, 16, yang baru bertapak di bidang seni.

## Meninggal dunia
Pada 2 April 2011, Seri Bayu (47 tahun) meninggal dunia di Hospital Port Dickson, Negeri Sembilan akibat penyakit saraf.  Jenazah beliau dikebumikan di rumah keluarga angkatnya di Port Dickson, Negeri Sembilan. 

## Rujukan

## Pautan luar
* Kenang jasa Seri Bayu
Yahya Mohd Seth

**Tok Pentara Raja Tan Sri Haji Yahya bin Haji Mohd Seth** ialah Menteri Besar Pahang dari 5 Mei 1964 hingga 31 Ogos 1972.

Beliau menjadi Yang diPertua UMNO Temerloh dan bekas pengurus Bank Kebangsaan Melayu Temerloh. Bank ini diasaskan oleh Maarof Zakaria, seorang peguam Melayu asal Kuala Pilah. Pada 29 Ogos 1950, Yahya Mohd Seth bersama Abdul Rahman Talib dari Kuantan bertemu dengan Tun Abdul Razak Hussein.

## Keluarga
Bapanya, Mohd Seth Bin Khatibbudin, ialah Penghulu Kampung Bangau Tanjung, Temerloh, Pahang. Adiknya Adun Sanggang (mantan DUN Kerdau), Datuk Abdul Halim Mohd Seth meninggal dunia di Hospital Kuala Lumpur pada 18 Oktober 2011.

## Anugerah
PSM., SIMP., PJK., JP

## Rujukan
Rengas ayam

**Pokok Rengas Ayam** merupakan sejenis tumbuhan yang terdapat di hutan Malaysia serta di negara-negara ASEAN yang lain. Nama botaninya *Gluta elegans Kurz* 

## Jenis-jenis
Terdapat beberapa spesies dalam genus *Gluta* juga dikenali sebagai Rengas, seperti:-
# Pokok Rengas (*Gluta*/*Melanorrhoea spp.*)
# Rengas ayam (*Gluta elegans* Kurz)
# Pokok Rengas Kerbau Jalang (*Gluta aptera*) 
# Pokok Rengas Lanjut (*Gluta wallichii*) 
# Rengas air (*Gluta wrayi*)
# Rengas lanceolata (Tidak dikenali nama Melayu) (*Gluta lanceolata* (Oliv.))
# Pokok Rengas Padi
# Pokok Rengas Marah Keluang (*Melanorrhoea curtisii*)

## Rujukan
  
  

## Lihat juga
* Senarai pokok
Mohd Nor Amin

**Mohd Nor Amin** atau **Noramin** ialah bekas juruhebah RTM dan pernah berkhidmat dengan bahagian Melayu, Radio NHK, Jepun. Beliau seangkatan dengan Zainal Din Zainal, Kamal Hassan ,Kak Yong , Hasbullah Awang, Sazali Said dan Chuari Selamat. Noramin menjadi pensyarah di Institut Penyiaran Tun Abdul Razak (IPTAR) di sebelah Angkasapuri,Kuala Lumpur. 

Noramin menjadi hos rancangan belajar bahasa iaitu bahasa Jepun yang diberi nama "Mosyi-Mosyi" yang menjadi kebanggaan  Radio Malaysia Ibu Kota (RMIK) dan wargakota pada 1983.

## Rujukan
Sepam

**Sepam**, **kemang pulas** atau **asam kumbang** (*Mangifera quadrifida*  *M. maingayi*) ialah spesies tumbuhan berbunga yang terdapat di Malaysia.

## Rujukan
Parlimen Gibraltar

**Parlimen Gibraltar** adalah badan perundangan bagi wilayah luar negeri British Gibraltar. Di antara tahun 1969 dan 2006, Parlimen telah digelar sebagai **Dewan Perhimpunan Gibraltar**.

## Fungsi
Dewan Perhimpunan, ditubuhkan di bawah Arahan Perlembagaan Gibraltar 1969, merupakan badan sekamar yang pada asalnya terdiri dari 15 ahli yang dipilih melalui undi pilihan raya Gibraltar, termasuk dua ahli dilantik termasuk Peguam Negara. Istilah "Dewan Perhimpunan Undangan" telah biasa digunakan bagi perundangan jajahan British yang kurang berdaulat sepenuhnya. Ia telah digantikan dengan Perlimen Gibraltar masa kini melalui Arahan Perlembagaan Gibraltar 2006, membayangkan kedaulatannya. Kesemua 17 ahli Parlimen baru adalah dilantik.

Di bawah sistem pilihan raya, setiap pengundi dibenarkan untuk mengundi memilih sepuloh ahli Dewan. Oleh kerana kawasan kecil Gibraltar dan kesinambungan wilayah, presint bertindak hanya sebagai tempat mengundi, bukannya unit politik, dan tidak ada daerah pilihan raya yang diwakili oleh ahli, yang sebaliknya dipilih "secara umum" untuk berkhidmat bagi wilayah secara menyeluruh.

Sistem ini meminjamkan sendiri kepada blok mengundi - setiap pihak atau pakatan pilihan raya cenderung untuk memilih senarai lapan calon dan menggalakkan penyokongnya untuk memilih mereka semua. Dalam kebanyakan kes, parti yang menang atau pakatan akan mendapatkan keseluruhan sepuluh calon yang dipilih, dengan tujuh orang anggota yang lain dipilih dari parti di tempat kedua.

## Bangunan Parlimen
Bangunan Parlimen Gibraltar terletak dalam bangunan mengadap Jalan Utama. Ia dibina pada tahun 1817 dan sebelumnya digunakan sebagai Perpustakaan Perdagangan dan Bursa. Pada tahun 1951, bangunan ini diubahsuai bagi menempatkan Majlis Perundangan Gibraltar. Di bawah Perlembagaan 1969 Dewan Perhimpunan ditubuhkan, menggantikan Majlis Undangan. Sesi pertama Dewan Perhimpunan, telah dirasmikan pada 28 Ogos 1969 oleh yang ketika itu Gabenor Laksamana Varyl Begg

## Keahlian kini
Ahli-ahli Parlimen Gibraltar pertama, mengikut turutan abjad, adalah:

*Beltran, Clive George (GSD)
*Bossano, Joseph John (GSLP)
*Britto, Ernest Michael (GSD)
*Bruzon, Charles (GSLP)
*Caruana, Peter Richard (GSD)
*Costa, Neil (GLP)
*Del Agua, Yvette (GSD)
*Feetham, Daniel Anthony (GSD)
*Garcia, Joseph (GLP)
*Holiday, Joseph John (GSD)
*Licudi, Gilbert (GSLP)
*Linares, Steven (GLP)
*Montiel, Joseph (GSD)
*Netto, James Joseph (GSD)
*Picardo, Fabian (GSLP)
*Reyes, Edwin Joseph (GSD)
*Vinet, Fabian Joseph (GSD)

## Lihat juga
*Perlembagaan Gibraltar 2006
*Referendum perlembagaan Gibraltar 2006
*Senarai speaker di Parlimen Gibraltar

## Rujukan

## Pautan luar

* Laman sesawang rasmi Parlimen Gibraltar
Kak Yong

**Kak Yong** atau nama sebenarnya Tengku **Mariam** Tengku Laksamana **Nasir** (lahir 1960) adalah pengacara rancangan radio RTM bertajuk *Permintaan Apa itu*. Beliau ialah kerabat diraja Negeri Sembilan. Beliau mula menjadi ahli keluarga RTM pada tahun 1977 sebagai pekerja sementara dan tetap sebelum mengambil keputusan berhenti pada tahun 2002.

## Pekerjaan
Rancangan *Pemintaan Apa Itu* disiarkan selama setengah jam, setiap pagi Sabtu, 9.30 pagi  akan ke udara sejak 1977 hingga 2002. Rancangan itu mendapat ilham dari Mohd Nor Amin. Rancangan itu dimulakan oleh Noramin yang dikenal sebagai Busu Noramin. Mereka bergandingan selama empat tahun dari 1977 hingga 1980.

Kak Yong, anak sulung daripada empat beradik dan merupakan kerabat diraja Negeri Sembilan.

Lagu yang dipopularkan ialah Sakit Gigi nyanyian Indra Shahril, Kain Pelikat (Anuar Zain dan Ellina) dan lagu-lagu nyanyian Andrian, Siti Musliha serta Gadis Melayu nyanyian Othman Hamzah.

Pada 1980, Noramin bekerja di rdio NHK Jepun  selama empat tahun. Jadi Kak Yong diganding dengan Abang Chik@ Zainal Abas dan masa ditambah selama 45 minit. Tahun 1985, Kak Yong  diganding pula dengan Abang Bull@ Hasbullah Awang. Konsepnya lebih ceria dan very friendly. Selain surat menyurat, kami mengundang tetamu ke studio terdiri daripada personaliti untuk segmen soal jawab.

Kak Yong diganding pula dengan Abang Salleh Abdul Rahman selama tiga tahun mulai 1989. Pada 1992, Kak Yong ditugaskan bersendirian. Beliau menjemput tetamu undangan seperti pemain boling negara, Shazlin Zulkifli dan artis seperti Syafinaz dan Kristal.

Hos kanak-kanak turut dijemput iaitu Adibah Ali Rahman,9, dan Nor meirysha Nurol Ashikin, 9, dengan Kak Yong sebagai anchor.

## Keluarga
Kak Yong pernah berkahwin dengan Sherkawi Jirim pada September 1978 hingga 1996  tetapi tidak mempunyai anak . Kak Yong pernah mengendalikan rancangan kanak-kanak untuk TV3. 

## Rujukan
Pokok Surian

**Pokok Surian** atau juga dikenali sebagai *Pokok Sepul* (*Parishia insignis Hk.f.*) ialah sejenis tumbuhan yang terdapat di Malaysia.

## Rujukan
  

## Rujukan
Pokok Akar Gajah Beranak

Annonaceae Goniothalamus tenuifolius King Forest 1,9b Akar gajah beranak

**Pokok Akar Gajah Beranak** (*Goniothalamus tenuifolius King*) ialah sejenis tumbuhan yang terdapat di Malaysia.

## Lihat juga
# Pokok Gajah Beranak

## Rujukan
  

## Rujukan
Noraini Ibnu

**Noraini Ibnu** (lahir 21 Februari 1960) adalah penyampai radio RTM di Malaysia. Beliau adalah Ketua Unit Penerbitan Radio di Radio Televisyen Malaysia (RTM) (1980-kini ). Pada 2004, beliau memenangi Anugerah Seri Angkasa 2004, kategori Penyampai Berita Radio Terbaik dan membawa hadiah RM5,000 .

Beliau bersekolah di Sekolah Kebangsaan Kampung Batu, Jalan Ipoh Kuala Lumpur dan Sekolah Tun Fatimah (1977), Johor Baharu, Johor. Semasa di STF, Noraini Ibnu menjadi ahli pancaragam sekolah. Noraini berasal dari Kuala Lumpur dan juga merupakan isteri kepada penyanyi veteran Herman Tino.

## Rujukan
Pokok Melantai

**Pokok Melantai** (*Mezzettia leptopoda (Hk.f. et Thomas.)*) ialah sejenis tumbuhan yang terdapat di Malaysia.

## Rujukan
  

## Rujukan
Pokok Pisang-pisang Bukit

**Pokok Pisang-pisang Bukit** (*Phaeanthus ophthalamicus (Roxb. ex Don) Sinclair*) ialah sejenis tumbuhan yang terdapat di Malaysia.

## Rujukan
  

## Rujukan
Zainal Din Zainal

**Zainal Din Zainal** adalah penyampai radio RTM1 di Malaysia. Beliau seangkatan dengan Mohd Nor Amin, Kamal Hassan ,Kak Yong , Hasbullah Awang, Sazali Said, Noraini Ibnu dan Chuari Selamat.  Kini ZDZ dan Noramin bekerja di Radio WanitaFM frekuensi 88.1. (2008)

Beliau bersama-sama dengan yang lain mengendalikan Radio Malaysia Ibukota (RMIK). Pada tahun 1993, RMIK bertukar nama kepada Radio Tiga Ibukota . Sekali ditukar kepada Radio KL (RKL) pada 15 Mac 1996. Pada 31 Ogos 1998, RKL dikenali sebagai Radio Malaysia Kuala Lumpur (RMKL) dan pada 2005 RKML dinamakan sebagai KLfm  sehingga kini.
## Rujukan
Pokok Rapat Bukit

**Pokok Rapat Bukit** (*Melanochyla angustifolia*) atau juga dikenali sebagai pokok Sepam ialah sejenis tumbuhan yang terdapat di Malaysia.

## Rujukan
  

## Rujukan
Suruhanjaya Pertahanan Kebangsaan Korea Utara

Pengerusi Suruhanjaya Hal Ehwal Negara Korea Utara adalah pemerintah tertinggi angkatan tentera Korea Utara dan orang yang paling berkuasa dalam kerajaan. Menurut undang-undang, Pengerusi mempunyai "kuasa tertinggi dalam pentadbiran" mana-mana pegawai, dan jawatan itu telah disahkan pada 5 September 1998 sebagai "jawatan tertinggi negara." Perhimpunan Rakyat Agung (SPA) memilih Pengerusi bagi tempoh lima tahun. Pilihan raya ini diadakan sejurus selepas pilihan raya Dewan Rakyat baru.

Pengerusi yang paling terkini ialah Kim Jong-il, pertama kali dipilih pada 9 April 1993 dalam pilihan raya di mana dia menang tanpa bertanding. Beliau  dilantik semula pada tahun 1998, 2003 dan 2009. Beliau meninggal dunia pada 17 Disember 2011. Pada 30 Disember 2011  Parti Pekerja Korea secara rasmi dilantik Kim Jong-un sebagai Pemerintah Tertinggi Tentera Rakyat Korea.

## Kedudukan Undang-Undang dan Perlembagaan

Terdapat perdebatan sama ada "jawatan tertinggi negara" harus dianggap setara dengan ketua negara. Kim Il-sung, pemimpin pertama Korea Utara, telah diisytiharkan sebagai Presiden Abadi tetapi ternyata bahawa pejabat aspek kultus personaliti meluas beliau. Presiden Perhimpunan Agung Rakyat , yang mengendalikan fungsi-fungsi diplomatik bahawa ketua negara . Perkiraan perlembagaan Korea Utara sering tidak jelas kepada pemerhati luar dan ia adalah sukar untuk menentukan kedudukan rasmi Pengerusi. Walau bagaimanapun, Pengerusi dalam undang-undang dan amalan ahli yang paling berkuasa kerajaan Korea Utara.

## Pengerusi

## Lihat juga
* Pemerintah Tertinggi Angkatan Tentera Korea Utara
Pegar

Nama **pegar** () dipakai kepada:
* *[[Lophura ignita]]*
* *[[Lophura rufa]]*, spesies yang dipisahkan daripada kelompok-kelompok subspesies lain *L. ignita* (nama asal: *L. ignita rufa*) pada 2014
No 5 Persiaran 1

**No 5 Persiaran 1** adalah drama radio bersiri yang diterbitkan  pada 1974. Drama radio ini keudara selama 15 minit setiap hari Isnin sehingga Jumaat dari jam 9.30 pagi sehingga 9.45 pagi. Ianya diterbitkan oleh Mahani Ujang di Radio Nasional RTM, sekarang Klasik FM. Pengenalan drama ini seperti berikut :
:Soalan: "Boleh saya tahu di mana rumah No 5 Persiaran 1?"
:Jawapan: "Oh rumah besar dua tingkat tu! Di sebelah kanan masjid di depannya mini market."
Drama ini berkisar kisah keluarga Encik Aman.  Drama ini dijayakan oleh Fatimah Yassin, Atan Wahab (Encik Aman/Abah), Zuraida Musib (Amiza), Che Om Dahari (Amran) dan Mohd Latif Mahidin (Amir). Ia bertahan selama 13 tahun dari 1974 lagi.

## Rujukan
Kempen Bebaskan Anwar 901

**Kempen Bebaskan Anwar 901** dilancarkan pada akhir Disember 2011, untuk mengadakan perhimpunan pada 9 Januari 2012 di Mahkamah Tinggi Kuala Lumpur di Jalan Duta. Perhimpunan itu sempena hari Mahkamah Tinggi mengumumkan keputusan berhubung kes liwat ketua pembangkang Datuk Seri Anwar Ibrahim, bersabit dakwaan Saiful Bukhari Azlan menjelang pilihan raya kecil Permatang Pauh 2008.

Polis membenarkan perhimpunan tersebut dilaksanakan, dengan mengenakan 10 syarat ke atas penganjur. Kebenaran itu berdasarkan Akta Perhimpunan Aman 2011 yang diluluskan Parlimen bulan lalu.

Akhirnya mahkamah mendapati Anwar Ibrahim tidak bersalah, dan bersetuju melepas dan membebaskan beliau. Ini dibuat atas alasan tiada keterangan yang menyokong keterangan mangsa.

## Bantahan
Laporan polis bantahan sehingga 1 Januari 2012 ialah 134 laporan :
# Naib Ketua Pemuda UMNO, Datuk Razali Ibrahim kesal dengan Majlis Peguam Malaysia berdiam diri terhadap “Bebas Anwar 901”. Kempen ini dilihat sebagai satu bentuk provokasi terhadap keputusan mahkamah yang belum diputuskan. Adakah semua kes yang diheret ke mahkamah seperti kes rogol dan bunuh, tertuduh akan buat kempen sebegini.  
# Pada 1 Jsanuari 2012, Pengerusi Pertubuhan Pribumi Perkasa Malaysia (Perkasa) Cawangan Kulim Abdul Hamid Osman membuat laporan polis di Balai Polis Kulim terhadap pihak yang bercadang mengadakan perhimpunan haram “Kempen Bebaskan Anwar 901” di Jalan Duta.
# Ketua Penerangan PEKIDA Kuantan, Yahya Mat Dollah bersama anggota dari 11 NGO di seluruh negeri Pahang membuat laporan polis bagi menghalang perhimpunan 'Bebas Anwar 901' di IPD Balai Polis Kuantan. Mereka mendesak PDRM segera bertindak memastikan perhimpunan haram di pekarangan Mahkamah Tinggi Kuala Lumpur itu dihalang.
# Ketua Wira Pertubuhan Pribumi Perkasa Malaysia (Perkasa) daerah Kulaijaya, Mohd. Farid Arifin menganggap perhimpunan haram itu akan menghuru-harakan negara.
# Naib Presiden Pertubuhan Ayahanda Penasihat Insan Malaysia (Papim), Jarani Hasan menyatakan kempen ini akan menjejaskan keselamatan dan menimbulkan ketegangan.

## Perhimpunan
Sekitar 5,000 penyokong Pakatan Rakyat hadir di luar mahkamah pada hari keputusan mahkamah ini. Perhimpunan berjalan dengan aman, namun lima orang cedera dalam letupan ketika peserta sedang beredar. Punca letupan masih belum diketahui polis.

## Rujukan
Premier Korea Utara

**Premier Korea Utara** (Bahasa Korea: 조선민주주의인민공화국 내각총리), secara rasmi dikenali sebagai **Premier Kabinet Republik Demokratik Rakyat Korea** ialah ketua kerajaan Korea Utara. Premier terkini ialah Pak Thae-song sejak 29 Disember 2024, menggantikan Kim Tok-hun.

## Sejarah dan fungsi Premier Korea Utara
Pada asalnya, di bawah Perlembagaan Korea Utara 1948, jawatan premier merupakan kedudukan yang sangat penting dan memegang kuasa sebenar kerajaan. Kim Il-sung sendiri merupakan premier pertama, dan memegang jawatan itu selama 24 tahun sehingga tahun 1972. Ketika itu, beliau juga bertindak sebagai ketua negara, walaupun kuasa rasmi ketua negara terletak pada Jawatankuasa Tetap Perhimpunan Agung Rakyat.

Perlembagaan 1972 memperkenalkan jawatan baharu, iaitu presiden, yang secara rasmi dipertanggungjawabkan kepada Kim Il-sung. Ini mengalihkan sebahagian besar kuasa eksekutif daripada premier kepada presiden. Jawatan premier kekal sebagai ketua majlis pentadbiran, tetapi kebanyakan kuasa yang dahulunya dipegang oleh kabinet telah dipindahkan kepada Jawatankuasa Pusat Rakyat, yang dipengerusikan oleh presiden sendiri. Yang pertama menjawat jawatan premier selepas Kim Il-sung ialah sekutu lama beliau, Kim Il. Jawatan itu secara rasmi dikenali sebagai Premier Majlis Pentadbiran (정무원 총리, jungmuwon chongni).

Selepas Kim Il-sung meninggal dunia pada tahun 1994, jawatan presiden dibiarkan kosong dan beliau diisytiharkan sebagai "*Presiden Abadi*". Anak beliau, Kim Jong-il, tidak mengambil jawatan presiden, sebaliknya menyusun semula struktur pemerintahan. Semakan Perlembagaan tahun 1998 memansuhkan Jawatankuasa Pusat Rakyat dan Majlis Pentadbiran, serta mewujudkan semula kabinet yang diketuai oleh premier.

Sejak semakan Perlembagaan 1998, premier mengetuai kabinet dalam aktiviti pentadbiran dan pelaksanaan dasar ekonomi negara, namun kuasa sebenar tetap terletak pada Jawatankuasa Pusat Parti Pekerja Korea. Tugas premier hanya menjalankan dasar yang ditetapkan oleh parti dan tidak mempunyai kuasa bebas untuk merangka dasar utama.

## Lihat juga
Himpunan Kebebasan Akademik 2011

**Himpunan Kebebasan Akademik 2011** diadakan pada 31 Disember 2011 di hadapan Universiti Perguruan Sultan Idris (UPSI) , Tanjung Malim, Perak. 17 mahasiswa ditahan kira-kira jam 4 pagi dan dibawa ke Balai Polis Tanjung Malim untuk disoal siasat, sebelum dibawa ke Balai Polis Slim River. Seramai 20 mahasiswa ditahan. Insiden ini ada kaitan dengan kes mahasiswa Adam Adli yang UPSI yang menurunkan bendera Perdana Menteri Najib Razak di PWTC. Kumpulan mahasiswa itu sekadar menyatakan bantahan terhadap Akta Universiti Kolej Universiti (AUKU).

Mereka mendakwa ditahan secara kasar oleh polis ketika sedang mengadakan protes pada Himpunan Kebebasan Akademik (BEBAS) di hadapan Universiti Perguruan Sultan Idris (UPSI) di malam ambang tahun baru. Mahasiswa itu seramai 60 orang duduk di hadapan UPSI sebagai menyatakan protes Akta Universiti dan Kolej Universiti (AUKU) dan menuntut solidariti untuk Adam Adli Abdul Halim.

Polis mengadakan sekatan sepanjang lebuh raya menghala ke Tanjung Malim.  Naib Presiden Parti Keadilan Rakyat (PKR) menegaskan tindakan ini bercanggah dengan Akta Perhimpunan Aman yang diwujudkan Perdana Menteri Datuk Seri Najib Razak dan bertentangan dengan Perlembagaan Persekutuan. 

## Cedera dan ditahan
Presiden Gerakan Menuntut Kebebasan Akademik Muhammad Safwan Anang patah tulang rusuk. Amar Rasyidi cedera di kepala manakala 20 mahasiswa ditahan. Mereka ditahan secara kasar oleh polis ketika sedang mengadakan protes pada Himpunan Kebebasan Akademik (BEBAS) di hadapan Universiti Perguruan Sultan Idris (UPSI) .Muhammad Safwan dibawa ke Hospital Tanjung Malim sebelum dipindahkan ke Hospital Slim River .Safwan masih terlantar di Hospital Slim River.
 
Presiden Kumpulan Aktivis Independen Mahasiswa (KAMI) Haziq Abdullah Abdul Aziz dan aktivis Parti Sosialis Malaysia (PSM) Mandeep Singh. Tangkapan bermula selepas tengah malam sehingga jam 4 pagi .

## Bantuan guaman
Juham Ahmad Zamri Asa'ad Khuzaimi  dari Jabatan Undang-undang dan Hak Asasi Manusia (Juham) Dewan Pemuda PAS Pusat menyatakan kesediaan untuk membantu mahasiswa yang ditahan polis.

Peguam Fadiah Najwa Fikri dari “Lawyers for Liberty” berjanji akan membela mahasiswa tersebut.

Ketua koordinator Jingga 13, Fariz Musa mengecam tindakan FRU yang tidak bertepatan dengan hasrat Perdana Menteri untuk mengukuhkan demokrasi yang memberi kebebasan kepada rakyat.

## Gesa dibebaskan
Dewan Pemuda PAS Negeri Kedah (DPPNK) melalui Ketua Penerangannya Mohd Nasir Zakaria menuntut Kerajaan Barisan Nasional dengan serta merta bertindak:
* Bebaskan semua mahasiswa yang ditahan tanpa syarat.
* Menghapuskan serta-merta akta zalim Akta Universiti dan Kolej Universiti (AUKU).
* Hapuskan serta-merta Akta Perhimpunan Aman.
* Membayar semua kos rawatan perubatan bagi mahasiswa yang cedera.
* Memohon maaf kepada semua mahasiswa dan rakyat Malaysia

## Rujukan
Kelabau

**Ikan kelabau** ataupun nama saintifiknya *Osteochilus melautanopleura* merupakan sejenis ikan yang sering dijumpai di Malaysia. 

Ikan kelabau merupakan sejenis ikan dalam genus Osteochilus, keluarga Cyprinidae dan kelas Actinopterygii.

## Rujukan


## Pautan luar
* Some Aspects of the Biology of 'Ikan Kelabau' Osteochilus ...
Ikan Kunyit-Kunyit

**Ikan Kunyit-kunyit** atau nama saintifiknya *Lutjanus decussatus* merupakan sejenis ikan yang sering dijumpai di Malaysia. "

## Rujukan


## Pautan luar
* Ikan Kunyit
Lampam jawa

**Ikan Lampan Jawa** atau nama saintifik *barbonymus gonionotus* merupakan sejenis ikan yang sering dijumpai di Malaysia.

## Rujukan

* 

## Pautan luar
* http://www.fishbase.org/ComNames/CommonNameSearchList.php?search_text=lampan+jawa&search_button=search

*Livelihood Opportunities for Upland Aquaculture 
*Maximising the benefits of aquaculture in Cambodia’s Svay Rieng province
Patung Banjarmasin

**Patung Banjarmasin**, dengan nama saintifik ***Pristolepis fasciatus***, ialah spesies ikan dalam keluarga Pristolepididae. Ia hidup di lembangan Mekong dan Chao Phraya di Thailand, Cambodia, Vietnam, Myanmar, Semenanjung Tanah Melayu, Sumatera, dan Borneo, kemungkinan juga selatan India dan China.

## Rujukan

## Pautan luar
* http://tasikkenyir.tripod.com/ikan/patung.htm
Terbul

**Terbul** atau nama saintifiknya *Osteochilus vittatus* ( *Osteochilus hasseltii*) merupakan sejenis ikan yang terdapat di Asia Tenggara termasuk di Malaysia. Ikan ini turut disebut **terbui**, **tubul**, **peroi**, dan ***hard-lipped barb*** atau ***bonylip barb***, dan kebanyakannya mendiami aliran besar atau sungai kecil yang mengalir tenang, dengan substrat berlumpur, berkelodak atau berpasir namun turut tahan dengan tempat tinggal air tawar yang lain.

## Penerangan

Tubuhnya termampat menyisi dan berbentuk rombus. Ia selalunya berwarna perak tetapi permukaan punggungnya kadang-kadang kehijauan atau keperangan. Siripnya terlihat merah muda samar-samar, hingga merah di tepi. Tepi paling jauh sirip pinggul dan dubur adalah pucat. Sirip ekor secara mendalam adalah bercabang, dan misainya kecil. Di dasar sirip ekor, ada tanda hitam tunggal. Spesies ini selalunya maun, makan rumpair, dan plankton tumbuhan.

Spesies ini ditemui di banyak sistem sungai Asia Tenggara termasuk sungai besar di Myanmar, Thailand, Indochina dan Semenanjung Malaysia. Ia turut tercatat di Sumatera, Jawa dan Borneo. Di Singapura, ia dipertimbangkan selaku spesies dikenal.

## Lihat juga
* Ikan air tawar
* Ekosistem sungai

## Pautan luar
* Ikan terbul Tasik Kenyir.

## Rujukan